شارستانی بارووق
شارستانی بارووق یان شارستانی باری (، )، یەکێک لە شارستانەکانی ئێرانە کە لە پارێزگای ئازەربایجانی ڕۆژاوا ھەڵکەوتووە. ناوەندی ئەم شارستانە شاری بارووقە. ئەم شارستانە تاوەکو ساڵی ١٩٩١ ناوچەیەکی سەر بە شارستانی مەراغە بوو ھەر لە ھەمان ساڵدا خرایە سەر شارستانی میاندواو، وە لە ساڵی ٢٠٢١ بووە بە شارستان. لە ١٩ی تەممووزی ساڵی ٢٠٢١ ناوچەی بارووق و مەرحەمەت ئاباد لەم شارستانی میاندواو جیاکرانەوە و بوونە شارستانی سەربەخۆ.

جوگرافیا 
شارستانی بارووق لە سێ لای باکوور و ڕۆژھەڵات و رۆژئاوا تەنیشت بە پارێزگای ئازەربایجانی ڕۆژھەڵاتە و تەنیا لە لای باشوور و باشووری رۆژئاوا لەگەڵ پارێزگای ئازەربایجانی ڕۆژاوا، بەجۆرێک لە باکورەوە لەگەڵ شارستانی مەراغە، لە باکووری ڕۆژھەڵات و ڕۆژھەڵاتەوە لەگەڵ شارستانی چاراویماق و لە باکووری ڕۆژئاواوە لەگەڵ شارستانی مەلکان و لە باشووری ڕۆژئاواوە لەگەڵ شارستانی میاندواو و لە باشوورەوە لەگەڵ شارستانی ساینقەڵا و شارستانی تیکاب ھاوسنوورە.

دابەشی کارگێڕی 
شارستانی بارووق خاوەنی ٢ ناوچە و ٤ گوندەوار و ١ شارۆچکەیە بەم شێوەیەی خوارەوە:

دانیشتوان 
بەپێی سەرژمێری گشتی دانیشتووان و خانووبەرە لە ساڵی ٢٠١٦ ژمارەی دانیشتوانی شارستانی بارووق یەکسانە بە ٢٢ ھەزار و ٣٨٥ کەس.

شوێنی گەشتیاری 
 حەمامێکی سروشتی دیۆ ئۆچان حەیدەرباغی کە ناوی لە لیستی شوێنەوارە نەتەوەییەکانی ئێرانیشدا تۆمارکراوە.
 ئەشکەوتی شین و خاکی قەرەدەلیک لە گوندی جابیگلۆ.
 قەڵای مێژوویی ماناییەکان دەگەڕێتەوە بۆ نزیکەی سێ ھەزار ساڵ لەمەوبەر لە گوندی جان ئاغا.
 قەڵای مێژوویی ماناییەکان لە گوندی حەیدەرباغی.
 حەمامە مێژووییەکەی خان یەکێکە لەو بەرھەمانەی کە لە سەردەمی قاجاڕەکاندا ماوەتەوە لە شارستانی بارووق کە ناوی لە لیستی شوێنەوارە نەتەوەییەکانی ئێرانیشدا تۆمار کراوە.
 بازاڕی کۆنی شارۆچکەی بارووق لە کۆتاییەکانی سەردەمی سەفەوییەکانە.
 دێرمانی کۆن، یان میڵی کۆنی شاری بارووق، لە سەردەمی یەکەمی پەھلەویەوە.
 ماڵی کۆترەکانی قەرەسەقاڵ.
 بەنداوی نەورۆزلو و ناوچەی پارێزراوی تاڵاوی نەورۆزلو لە گوندی نەورۆزلو.
 تاڤگەی گۆڵسولیمانئاباد.
 پارکی دارستانی شەھید غاسمی لە گوندی گۆڵ سولەیمان ئاباد.
 شلەمەنی بەداملۆ لە گوندی باداملۆ.
 نشینگەی ھاوینەی سەلیم خان لە کۆتایی باشووری ڕۆژھەڵاتی شارستانی بارووق.

سەرچاوەکان 

شارستانی میاندواو
شارستانەکانی ئێران
شارستانەکانی پارێزگای ئازەربایجانی ڕۆژاوا
شارستانەکانی ڕۆژھەڵاتی کوردستان
ڕۆژھەڵاتی کوردستان